 இணக்கமுறக் கலைபலவும் பயில்கின்றான். நான் இவையனைத்தும் அறிந்துள்ளேன்; எனினும் அங்கே  அணுகினேன் இல்லை. எனை அவள்கண் டாலும் அகம்வெறுத்துத் தலைகுனிந்து மறைந்து போவாள்.   'அப்பையன் வேலனுக்கு நான்தான் தந்தை ஆத்தாதான் என்மனைவி' என்ற உண்மை  இப்பெரிய நாட்டினிலே இந்த  நாளில் யானறிவேன்; அவளறிவாள்; அறியார் மற்றோர்!  செப்பினேன் இன்றுதான் உம்மி டத்தில்! செப்பாதீர் யாரிடத்தும்! இன்று நானோ  எப்பாடும் படவில்லை; காலாள் போலே எதிர்நின்றேன் நரிக்கண்ணன் பேழை தந்தான்.   இடுகாட்டில் நரிக்கூட்டம் உலாவல் போலே எவ்விடத்தும் அரண்மனையில் வேழ நாட்டின்  படைவீரர் உலாவினார்! எலிகள் ஓடிப் பண்டங்கள் உருட்டுதல்போல் பொருளை யெல்லாம்